als_Latn dik_Latn sag_Latn
“Grupi i Drenicës” janë shëndosh e mirë, nuk mund të shtrohen më në spital
Gjashtë nga shtatë të akuzuarit e grupit të parë të rastit të Drenicës, nuk mund të shtrohen më në spital. Të paktën jo tash për tash dhe pa pasur ndonjë nevojë urgjente, raporton KTV.
Mjeku ndërkombëtar që i ka ekzaminuar ata, ka vlerësuar se Sabit Geci,Sahit Jashari, Jahir Demaku, Sylejman Selimi, Ismet Haxha dhe Sami Lushtaku jenë shëndosh e mirë e pa nevojë që të shtrohen në spital.
Ky ekzaminim ishte kryer me kërkesë të kryetarit të trupit gjykues, të cilët vazhdimisht kanë dyshuar në raportet e mjekëve kosovarë, sepse në bazë të tyre, pjesëtarët e “Grupit të Drenicës”, kanë qëndruar më shumë kohë në QKUK, se sa në paraburgim.
Tomë Gashi, avokat i Sylejman Selimit ka thënë për KTV-në se mjeku e ka vlerësuar gjendjen e ish-komandantit të UÇK-së, si të rënduar, por pa pengesa për shëndetin për të qenë i pranishëm në gjykimin që po mbahet.
Sami Lushtaku, Ismet Haxha dhe Sahit Jashari për tri ditë në muajin maj ishin zhdukur nga QKUK-ja, ku kishin qenë të shtrirë, ndërkaq Shërbimi Korrektues kishte dështuar t’i sillte para Gjykatës.>
als_Latn als_Latn als_Latn als_Latn als_Latn als_Latn